CELEX: 32020D0871
Language: hu
Date: 2020-06-23 00:00:00
Title: A Bizottság (EU) 2020/871 végrehajtási határozata (2020. június 23.) a hasított sertések litvániai osztályozási módszereinek engedélyezéséről (Csak a litván nyelvű szöveg hiteles)

25.6.2020   
               
               
                  HU
               
               
                  Az Európai Unió Hivatalos Lapja
               
               
                  L 201/64
               
            
         A BIZOTTSÁG (EU) 2020/871 VÉGREHAJTÁSI HATÁROZATA
         (2020. június 23.)
         a hasított sertések litvániai osztályozási módszereinek engedélyezéséről
         (Csak a litván nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 20. cikke p) pontjára,
         mivel:
         
                     (1)
                  
                  
                     Az 1308/2013/EU rendelet IV. melléklete B. része IV. szakaszának 1. pontja értelmében a sertések hasított testének osztályozása céljából a színhústartalmat a Bizottság által engedélyezett osztályozási módszerekkel kell megbecsülni, és kizárólag a sertés hasított testének egy vagy több anatómiai részén végzett fizikai méréseken alapuló, statisztikailag igazolt értékelési módszereket lehet engedélyezni. Az osztályozási módszerek engedélyezésének feltételéül kell szabni azt, hogy az értékelés statisztikai hibája egy megadott tűréshatáron belül maradjon. Ezt a tűréshatárt az (EU) 2017/1182 felhatalmazáson alapuló bizottsági rendelet (2) V. mellékletének A. része határozza meg.
                  
               
                     (2)
                  
                  
                     A 2008/364/EK bizottsági határozat (3) a hasított sertések litvániai osztályozására négy módszert engedélyezett.
                  
               
                     (3)
                  
                  
                     A műszerek vagy az osztályozási módszerek kizárólag akkor módosíthatók, ha ezt a Bizottság végrehajtási határozat útján kifejezetten engedélyezi.
                  
               
                     (4)
                  
                  
                     Litvánia arra kérte a Bizottságot, hogy a „Hennessy Grading Probe (HGP7)” és az „IM-03” módszer engedélyét vonja vissza a területén a hasított sertések osztályozására szolgáló engedélyezett osztályozási módszerek jegyzékéből, mivel ezeket a módszereket a területén már nem alkalmazzák.
                  
               
                     (5)
                  
                  
                     Litvánia egy új módszer (a Fat-O-Meat’er II) engedélyezését is kérte a Bizottságtól. Litvánia e célból az (EU) 2017/1182 felhatalmazáson alapuló rendelet 11. cikkének (3) bekezdésében előírt jegyzőkönyvben bemutatta a boncolásos vizsgálatának részletes leírását, ismertetve az új módszer alapjául szolgáló elveket, boncolásos vizsgálatának eredményét és a színhús százalékos arányának becslésére szolgáló egyenleteket. Litvánia arra is kérte a Bizottságot, hogy engedélyezze a 2008/364/EK határozattal a hasított sertéseknek a tagállam területén történő osztályozására már engedélyezett két módszer (a Fat-O-Meat’er S70 és a manuális módszer [ZP]) frissített képleteit.
                  
               
                     (6)
                  
                  
                     A kérelem vizsgálatának eredményeként megállapítást nyert, hogy az új osztályozási módszer engedélyezésének és a két másik módszerhez kapcsolódó egyenletek frissítésének feltételei teljesülnek. Következésképpen indokolt engedélyezni ezen osztályozási módszer és képletek Litvániában való alkalmazását.
                  
               
                     (7)
                  
                  
                     Az egyértelműség és a jogbiztonság érdekében a 2008/364/EK határozatot ezért hatályon kívül kell helyezni.
                  
               
                     (8)
                  
                  
                     Annak érdekében, hogy a gazdasági szereplőknek elegendő idejük legyen alkalmazkodni az új eszközök és egyenletek bevezetésével kapcsolatos műszaki követelményekhez, a hasított sertések 2008/364/EK határozatban engedélyezett osztályozási módszereit 2021. április 30-ig továbbra is alkalmazni kell.
                  
               
                     (9)
                  
                  
                     Az e határozatban előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A HATÁROZATOT:
         
            1. cikk
            
               (1)   A következő módszerek alkalmazása engedélyezett a hasított sertéseknek az 1308/2013/EU rendelet IV. melléklete B. része IV. szakaszának 1. pontja szerinti osztályozására Litvániában:
               
                           a)
                        
                        
                           a „Fat-O-Meat’er S70 (FOM S70)” elnevezésű műszer és az ahhoz kapcsolódó értékelési módszerek, amelyek részleteit a melléklet I. része határozza meg;
                        
                     
                           b)
                        
                        
                           a „Fat-O-Meat’er II (FOM II)” elnevezésű műszer és az ahhoz kapcsolódó értékelési módszerek, amelyek részleteit a melléklet II. része határozza meg;
                        
                     
                           c)
                        
                        
                           a mérőléces „manuális módszer (ZP)” és az ahhoz kapcsolódó értékelési módszerek, amelyek részleteit a melléklet III. része határozza meg.
                        
                     
            
               (2)   Az (1) bekezdés c) pontjában említett mérőléces manuális módszer (ZP) csak az olyan vágóhidak esetében engedélyezett,
               
                           a)
                        
                        
                           ahol a hetente levágott sertések száma éves átlagban nem haladja meg az 500-at; vagy
                        
                     
                           b)
                        
                        
                           kizárólag abban az esetben, ha az (1) bekezdés a) és b) pontjában említett osztályozási módszerek alkalmazása sikertelennek bizonyul, ahol a hetente levágott sertések száma éves átlagban meghaladja az 500-at.
                        
                     
         
         
            2. cikk
            Az engedélyezett műszerek és osztályozási módszerek nem módosíthatók, kivéve, ha módosításukat a Bizottság végrehajtási határozat útján kifejezetten engedélyezi.
         
         
            3. cikk
            A 2008/364/EK határozat 2021. május 1-jével hatályát veszti.
         
         
            4. cikk
            E határozat címzettje a Litván Köztársaság.
         
         
            Kelt Brüsszelben, 2020. június 23-án.
            
               
                  a Bizottság részéről,
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
         
            (2)  A Bizottság (EU) 2017/1182 felhatalmazáson alapuló rendelete (2017. április 20.) az 1308/2013/EU európai parlamenti és tanácsi rendeletnek a szarvasmarhák, a sertések és a juhok hasított testének uniós osztályozási rendszerei, valamint a hasított testek és az élő állatok bizonyos kategóriáira vonatkozó piaci árak bejelentése tekintetében történő kiegészítéséről (HL L 171., 2017.7.4., 74. o.).
         
            (3)  A Bizottság 2008/364/EK határozata (2008. április 28.) a hasított sertések litvániai osztályozási módszereinek engedélyezéséről (HL L 125., 2008.5.9., 32. o.).
      
      
         
            MELLÉKLET
            A HASÍTOTT SERTÉSEK OSZTÁLYOZÁSI MÓDSZEREI LITVÁNIÁBAN
            I. RÉSZ
            
               Fat-O-Meat’er S70 (FOM S70)
            
            
                     
                        1.
                     
                     
                        Az e részben előírt szabályok akkor alkalmazandók, ha a hasított sertések osztályozása a „Fat-O-Meat’er S70 (FOM S70)” elnevezésű műszer használatával történik.
                     
                  
                     
                        2.
                     
                     
                        A műszer egy Siemens SFH 950/960 típusú fotodiódával ellátott, 6 mm átmérőjű szondával van felszerelve, amelynek működési tartománya 3–103 mm közötti. A mért értékeket számítógéppel kell átszámítani a színhústartalom becsült értékére.
                     
                  
                     
                        3.
                     
                     
                        A hasított test színhústartalmát a következő képlet alapján kell kiszámítani:
                        LMPFOMS70 = 57,2500 – 0,2516 × F1 – 0,3926 × F2 + 0,1620 × M2
                        ahol:
                        
                                    LMPFOMS70
                                    
                                 
                                 
                                    =
                                 
                                 
                                    a hasított test becsült színhústartalma százalékban;
                                 
                              
                                    F1
                                 
                                 
                                    =
                                 
                                 
                                    a szalonna vastagsága (beleértve a bőrét is) milliméterben, a 3. és a 4. csigolya között, a hasítás síkjától 8 cm-re;
                                 
                              
                                    F2
                                 
                                 
                                    =
                                 
                                 
                                    a szalonna vastagsága (beleértve a bőrét is) milliméterben, hátulról a 3. és a 4. borda között, a hasítás síkjától 6 cm-re;
                                 
                              
                                    M2
                                 
                                 
                                    =
                                 
                                 
                                    a színhús vastagsága milliméterben, hátulról a 3. és a 4. borda között, a hasítás síkjától 6 cm-re.
                                 
                              
                  
                     
                        4.
                     
                     
                        A képlet az 50–110 kg tömegű hasított testek esetében érvényes.
                     
                  II. RÉSZ
            
               Fat-O-Meat’er II (FOM II)
            
            
                     
                        1.
                     
                     
                        Az e részben előírt szabályok akkor alkalmazandók, ha a hasított sertések osztályozása a „Fat-O-Meat’er II (FOM II)” elnevezésű műszer használatával történik.
                     
                  
                     
                        2.
                     
                     
                        A FOM II alkotórészei a következők: egy késsel felszerelt optikai szonda, egy 0 és 125 mm közötti működési távolságú mélységmérő eszköz, valamint egy adatgyűjtő és -elemző rendszer. A mért értékeket magával a FOM II műszerrel kell átszámítani a színhústartalom becsült értékére.
                     
                  
                     
                        3.
                     
                     
                        A hasított test színhústartalmát a következő képlet alapján kell kiszámítani:
                        LMPFOMII = 61,4200 – 0,6891 × F2 + 0,0977 × M2
                        ahol:
                        
                                    LMPFOMII
                                    
                                 
                                 
                                    =
                                 
                                 
                                    a hasított test becsült színhústartalma százalékban;
                                 
                              
                                    F2
                                 
                                 
                                    =
                                 
                                 
                                    a szalonna vastagsága (beleértve a bőrét is) milliméterben, hátulról a 3. és a 4. borda között, a hasítás síkjától 6 cm-re;
                                 
                              
                                    M2
                                 
                                 
                                    =
                                 
                                 
                                    a színhús vastagsága milliméterben, hátulról a 3. és a 4. borda között, a hasítás síkjától 6 cm-re.
                                 
                              
                  
                     
                        4.
                     
                     
                        A képlet az 50–110 kg tömegű hasított testek esetében érvényes.
                     
                  III. RÉSZ
            
               Manuális módszer (ZP)
            
            
                     
                        1.
                     
                     
                        Az e részben előírt szabályok akkor alkalmazandók, ha a hasított sertések osztályozása a mérőléc használatán alapuló „manuális módszer (ZP)” elnevezésű módszerrel történik.
                     
                  
                     
                        2.
                     
                     
                        E módszer alkalmazása során az osztályozást mérőléc segítségével, predikciós egyenlet alapján végzik. A módszer a szalonna és az izom vastagságának a hasított test középvonalán, manuálisan történő mérésén alapul.
                     
                  
                     
                        3.
                     
                     
                        A hasított test színhústartalmát a következő képlet alapján kell kiszámítani:
                        LMPZP = 54,89 – 0,4751 × F +0,1204 × M
                        ahol:
                        
                                    LMPZP
                                 
                                 
                                    =
                                 
                                 
                                    a hasított test becsült színhústartalma;
                                 
                              
                                    F
                                 
                                 
                                    =
                                 
                                 
                                    a szalonna vastagsága (beleértve a bőrét is) milliméterben, a hasítás síkjánál, a musculus glutaeus medius fölötti legvékonyabb ponton mérve;
                                 
                              
                                    M
                                 
                                 
                                    =
                                 
                                 
                                    az ágyékizom vastagsága milliméterben, azaz a musculus glutaeus medius elülső (feji) vége és a gerinccsatorna felső (háti) széle között mért legkisebb távolság, a hasítás síkjánál mérve.
                                 
                              
                  
                     
                        4.
                     
                     
                        A képlet az 50–110 kg tömegű hasított testek esetében érvényes.